

BIBL NAZ 

Vitt EmnnuAlci III 


SUPPL. 

PALATINA 


NAPOI I 








W3X 




mm 


Digitized by Googie 


Digitized by Google 



Digitized by Google 



AD 

GLERUIH9 ET POPlILUiH 

DIOECESIS AIUANENSIS 

• SPISTOLA PASTORALIlSf 



NEAPOLI 

EX TYPIS KAPBXEUS UUliROE 

1 $ 38 * 


Digitized by Googie 


Digitized by Google 


FRAWCISCUS CAPEZZUTO 

MISERATIONE DIFINA 

EPISCOPDS ARlAME.lfSIS 
ET BARO S. ELEUTHERII 

['^eneruhilihus Fratribus, et Filiis in Christo dilectissimis 
Capitulo , Clero, Magistratibus, et Optimatibus , cun- 
ctisque de Populo Arianensi. 


C/onJIcienti oculos in ea Apostoli verba ad Timothe- 
um « si quis Episcopatum desiderat , bonum opus desi- 
derat » videri cuidam prima fronte potest , Episcopatus 
esse appetendus , iinmo et comparandus ad commodioris 
vitne statum. At longe aliter res se habet. Nam potestas, 
seu sensus illorum verborum est : si quis Episcopatom de- 
siderat , opus praeclarum , atque arduum desiderat , nempe 
munus , quod est occasio maximae caritatis exercendae , 
et salvandarum tot millium animarum , quot sibi com- 
missa sunt. 

Ita Expositores in hunc locum. Atque haec ex- 
plicatio patet primo ex textu ipso , ubi pro voco , quam 
Vulgata vertit bonum , graece habetur leaXou , quod prae- 
clarum , et arduum sonat. Favet huic interpretationi 
etiam contextus. Nam Apostolus illico post citata verba , 
nulla fhcta mentione dignitatis , vitae commodioris , et 

caeterorum bonorum temporalium , quae ex Episcopatu 
reportare ambiunt carnales ; e vestigio progreditur ad vir- 
tutes heroicas, quae in Episcopatu necessariae sunt , easque 
ad sexdecim enumerat supra caeteras , scilicet decem po- 
sitivas , sex negativas ; et pergit in hunc modum. Oportet 
Episcopum irreprehensibilem esse , sobrium , prudenten> , 
pudicum , et cet: Et merito quidem , ac jure optimo. Nam 
tum maxime paratum esse militem oportet , cum fortio- 
, res , et plures occurrunt hostes , loca pugnae diiTiciliora , 
et casus magis adversi. At quae tempora magis difficilia , 
quam ea , cum scribebat Apostolus ? Cum Ecclesia Dei 
iu mediis persecutionibus Tirannorum , velut in mediis 
dirissimae tempestatis undis fluctuabat ? Hinc qui ad Epi- 
scopatum eligebatur , ad martyrium paratus esse debebat , 
et perferendas quascumque vexationes. Quamobrem Apo- 
stolus in laudata epistola ad Timotheum non solum non 
commodae vitae utilitates , et requiein , solatiurnque spec- 
tavit in exponenda Episcopali dignitate ; sed potius labo- 
res .solummodo , curas , vigilias , aliaque intendit incom- 
moda , quae pro animarum salute eraut necessario tole- 
randa primis illis praesertim Ecclesiae temporibus , uti post 
S. Augustinum , inquit Gregorjus Magnus , cum anima- 
rum curatoribus Priucipuin tyrannidi forti animo obsisten- 
dum , et morti etiatii pro commisso grege occurrendum. 
Favet ergo secundum Sanctum Pontificem Apostolus ex 
desiderio , et stati m terret cx praecepto. 

Quod si nunc, rlilectissimi Filii, ac Fratres carissimi, 
cessarunt inimici exterui , qui Ecclesiam Dei subvertero 
initio suae propagationis conjuraverant : vigent adhuc pro- 
cul dubio iuterni , et tanto magis , quanto magis Chri- 

stianorum pietas , et caritas remisit ; qnanto magis crevit 
vitium , et mores sunt solutiores. Haec omnia Ego ipse 
mecum reputans , nihil minus cogitabam quam Episcopa- 
tum , et multo minus appetebam. Quare accepto nuntio 
meae ad Arianensem istam Cathedram electionis , quali 
consternatione perculsus sim , vobis considerandum relin- 
quo : dum hinc mille dotes ad .munus Episcopale rite 
obeundum mihi veniebant in mentem , hinc in me de- 
scendens , eo virtutum ornatu , eisque ingenii facultatibus 
nudum Memet perspiciebam , quibus ad officium opus 
erat. Iu hoc statu rerum quid facerem ? Quo rae verte- 
rem ? Confestim ad pedes Clementissimi Regis nostri, quem 
Deus in aeum sospitet , cucurri, eique modestissima , qua 
par erat , supplicatione me totum aperai , ac in primis 
usus sum excusatione defectus virtutum necessariarum; tum 
virium , ac tenuis ingenii , denique infirmae valetudinis. 

At ille ore , quo beat populos , qualis alter Salomon , duo- 
bus , ant tribus verbis aiiimnm meum depressum levavit, 
respondens , me legitima Auctoritate esse electum Antisti- 
tem , legitima Auctoritate confirmatum ; quare meam elec- 
tionem a Deo manasse ; Deum autem vires , et opem pro 
uecessitate subministraturum , et opus , quod inceperat , 
feliciter consummaturum. Hoc prope divino oraculo , quo 
nihil fieri potest verius , sapieotiusqne ; cuique etiam om- 
nes excellentissimi Regii Administri , qnibuscum mihi 
sermo , subscripserunt ; de animi abjectione erectus Ego , 
ac confirmatus caeca obedieutia dimitto caput , et onus ' 
impositum subeo , ratus grande piaculum jussibus duorum 
Maximorum Principum ultra reluctari , scilicet Augustis- 
simi , ac Pientissimi Regis nostri Ferdinandi II. , et Sum- 

mi Pontificis Gregorii XVI. , qtii tanta benevolentia, tanta 
benignitate meam bumilitatem complexi fuerant, quos ambos 
summopere admiratur praesens aetas , et magis admira- 
bitur futura aeque providentissimos , ac vigilantissimos, Il- 
lum in suo utrinsque Siciliae Regno sanctis legibus mo- 
derando , Hunc in servando puro , et intacto Dei verbo 
per universum orbem Christianorum ; majus etiam piacu- 
lum arbitratus resistere voluntati Dei , quam in mandatis 
Augustorum Dominorum agnoscebam. 

Hanc autem promptam obcdientiam meam Deos be- 
nigne excipere , ac confestim praemio afficere visus est. 
Nam simul ac quidquid io me est virium , ingenii , et 
solertiae , immo meipsum totum impendere in servitium 
commissae Ecclesiae Dei statuo , sciscitanti mihi de cre- 
ditis ovibus perfertur ad aures optima de vobis fama , di- 
lectissimi Filii, de vestris moribus , de vestra pietate , de 
religionis studio , laboribusque Sacerdotum in sacra Chri- 
sti vinea : quod incredibile est , quanto me gaudio , et 
consolatione cumularit. Igitur veniam ad vos quamprimum , 
coelo juvante, non diffidentiae plenus , ut antea, sed liene 
sperans iu primis in potenti auxilio Dei j tum iu adjuto- 
rio , et consilio selectissirni mei Senatus, quem norainatim 
in partem laborum voco ; et in protectione integrorum , 
qui istic sunt , Magistratuum ; deniqne in docilitate , ac 
precibus apud Altissimum omnium Dioecesanorum a mi- 
nimo ad maximum. Veniam ad vos non ut dominans io 
Cleris , sed ut minister ; non tam ut Episcopos , quam 
ut Pastor , vel potius ut Parens amantissimus ; quaerens 
non quae mea sunt , sed quae Jesu Christi , afferens om- 
nibus pacem , ac beuedictionem in Domino ; vitio solum- 

modo , et Inferno indicens bellam : impensurus pro salute 
animarum vestrarum quodcuraque potero sudoribus , «pe- 
ra, precibus , exhortatione ; factus omnia omnibus, et qui- 
dem omnibus homo omnium horarum. 

Jam vero non tam ut moneam , quam ut singulis 
quibusque ordinibus aliquam benevolentiae, ac paterniamoris 
significationem exhibeam, omnibus aliqua verba faciam, et 
primum vos, selectissiini Gathedralis Ecclesiae Canonici, allo- 
quor, qui de Episcopi Senatu, et consilio estis. Equidem 
spero, pro vestra doctrina, prudentia, consilio, humanitate 
mihi pastoralibus curis districto vos juvamen non parvum 
allaturos. Huc porro quum accedat mira , qua praediti 
estis, modestia , morum integritas , domus Dei amor , et 
studium ardens ; demum sedulitas in celebrandis excubiis 
Domini, mirum quantum mihi quidem gaudio, christiano 
vero populo exemplo, et usui estis faturi. Tunc enim ve- 
ro quod estis professione, ex Ambrosii sententia, factis po- 
tius, quam nomine demostrabitis; regnabit in vobis sem- 
per caritas sancta , et fraterna concordia ; et si qua forte 
in vobis contentio , ea tantummodo erit , quae majorem 
Dei gloriam spectet, et qua unusquisque vestrum aemule- 
tur charismata meliora. 

Neque minore virtutum ornata praefulgere debetis 
omnes vos, amplissimi Collegialium Ecclesiarum danonici, 
qui licet Capitulo Cathedralis Ecclesiae minores esds prae- 
cedentia, et gradu, tamen et ipsi decoro Canonici nomine 
ornati estis; ideoque illorum Cathedralis Canonicorum sa- 
pientiam, honestatem, pietatem, caeterasque virtutes Chri- 
stianas aemulari debetis. Sic nomen vestrum tueri, ac re- 
tinere poteritis, ut prae aliis Clericis Canonici, seu Regu- 

lares ex observata scilic^ ecclesiasticae disciplinae perfectius 
regula nominari mereamini , a quibus mores, et pietatis 
stndinm , ac tamquam regulam cultus Divini caeteri de 
populo ament discere. 

Ad vos nunc me converto, mihi semper carissimi, o 
Ecclesiarum Parochialium Rectores, qui in cura animarum 
secundum post me obtinetis gradum. Agite, o boni, viri* 
liter, ct confortamini in Domino, ac ne lassitudo vos un- 
quam capiat in via, quam semel arripuistis. Praesto estote 
semper animabus, quae vobis commissae sunt, absque ulla 
personarum acceptione: pascite, ex Apostolorum Principis 
praecepto, qui in vobis est, gregem Dei, providentes non 
coacte, sed spontanee secundum Deum, neque turpis lucri 
gratia, sed voluntarie. Pascite, inquam, assiduo verbi Dei 
praeconio, ut Parochiales vestri probe uoscant, et iutelli- 
gant mandata Dei, ne forte ex eorum ignoratione peccare 
videantur. Pascite gregem vestrum diligente , assiduaque 
sacramentorum adminis tralione, ut adipe divinae gratiae 
semper , et magis crescat in dies. Pascite demum horta- 
tionibus, consiliis, monitis, et quaqumque alia ratione po- 
testis, ut qui devii a vero, in viam erroris misere ijjgressi 
sunt, ab ea recedant ; qui vero rectam mandatorum Dei 
semitam jam percurrunt, magis, magisque progrediantur 
in ea. Quod tamen in primis commendatum vobis volo, 
immo per Jesum Christum rogo peculiarem in modum , 
illud sane est, ut affabiliter, patienterque rudes , et agre- 
stes homines, maxime vero puellos fidei nostrae mysteria, 
et morum disciplinam doceatis, ne forte in vos illud ca- 
dat, quod « pueri petierunt panem, et non erat qui frange- 
ret eis».lu enim parentum socordiae, quam vel maxime 

vigere hodie dolemus, occurretis: puelli vero suo tempo- 
re, et parentibus, et patriae , et vero etiam tum civili , 
tum Christianae reipnblicae erunt et magno ornamento , 
et utilitati. 

Quod dixi de Parochis, idem fcrme monitos, et vos 
volo , o venerandi simplices Sacerdotes ; necnon et vos , 
qui ecclesiasticae militiae balteum jam induistis , sed or- 
dine sacerdotali non dum inaugurati estis. Nam licet am- 
]>o ad gradum Parochorum nondum ascendistis, tamen ad 
illum initiati estis. Hinc in cura animarum debetis Paro- 
chos coadiuvare, quisque pro sua parte; addiscere , quae 
ad administrationem Sacrame.itorum, quae ad praeconium 
verbi Dei, ad erudiendos rudes, ad incitandos bono exem- 
plo ad virtutem populos , spectant. Et quia sine scientia 
id nuniquam obtineri potest , idcirco nocturna manu , ac 
diurna versare exemplaria Scripturarum , ac Sanctorum 
i*a(runi volumina debetis; insuper theologiae dogmaticae , 
et moralis , necnon legis canonicae scita in succum , et 
sanguinem vobis redigenda sunt. Quod ad mores vero at- 
tinet, curare necesse habetis, ut omni virtutum genere de- 
coremini. Lno verbo debetis adamussim fecere quidquid 
Trideiiiinum praescribit de honestate clericorum, ut vos 
piacbealis exemplum honorum operum in verbo, in con- 
versatione, in caritate non (icta, in doctrina, in Bde, ac in 
castitate; ita ut non solum boni, sed etiam qui ex adverso 
est , veieattir vos nihil habens malum dicere de vobis. 
Illud denique potissimum cavere vos vellem quod revera 
torpe est, ne illud temporis , quodeumque vobis vacuum 
relinquant Ecclesiae ministeria, in judiciorum anfractibus, 
Vel in foro nundinali, vel in aucupio, aut ferarum vena- 

lione; et multo minus in ludis, conviviis, aliisque simili- 
hus consumatis. Nihil praetiosins tempore, ideoque pluri- 
mi fieri debet, et diligentissime custodiri. 

Priusquam hunc, qui est ad Clerum Saecularem sermo , 
absolvam , est aliud , de quo non solum Parochos , sed 
omnes Rectores sacri Seminarii, et cunctos alios ad quos cura 
juventutis spectat, enixe precer, atque obtester. Praecipuum 
in modum commendo vobis adolescentes vestrae corae, ac 
fidei commissos : omni conatu providete , omni studio et 
vingilantia curate, ne vitium in animis eorum subprepat, 
ne Diabolus eos inficiat malo viro; dum ille semper Cir- 
cuit , quaerens , quem devoret; et iuvenes sunt cerei in 
vitium flecti , ut etiam Gentiles agnoverunt. Spargite in 
illorum cordibus semper bona semina virtutum , praeser- 
tim io mente puerorum illorum, qui ad sanctuarium edu- 
cantur. Omnia facite, ut imbuantur pietate, religione, ca- 
ritate, sapientia, et omnibus partibus boni civis , optimi 
Christiani erga Deum, erga Regem , erga parentes , erga 
proximum quemque, ac nostri similem. Primae impres- 
siones, ajunt Philosophi, validius commovent, et difficilius 
eradicantur. Hinc si bona eis prima elementa instillantur 
nihil melius; si minus recta, nihil pejus : corruptio enim 
optimi pessima, ait etiam Spiritus Sanctus. 

Huic tamen tantae , tamque praecipuae carae , quam 
de vobis suscipient Moderatores , nisi vos fideliter respon- 
dere studeatis prompta obedientia , o Alumni venerabi- 
lis Seminarii , conatus eorum, et admonitiones in cassum 
cadent. Dociles igitnr estote ad quoslibet nutus Praeposi- 
torum vestrorum. Estote Regulae observantissimi ; cumque 


Digitized by Googie 


ea dao juveni Alumno potissimum praescribat , primum 
ut discat pium esse erga Deum omni caritatis , et probi- 
tatis olTicio ; deinde ut det operam scientiarum interiormn 
comparationi , utrumque vos fecite sedulo ; ac primum in- 
cumbite ad pietatem , et virtutum acquisitionem ; deinde 
abdite vos ipsi in litteras , non parcentes laboribus un- 
quam , non remittendo unquam de assiduis lucubratio- 
nibus. Fieri vultis Sacerdotes ? Scientia opus est ; nam 
scriptum est: « labia Sacerdotis custodiant scientiam, et re- 
quirant populi ex ore ejus.» Aspiratis ad Magistratus, cu- 
pitis esse boni Juris Consulti , optimi medici ? Scientia , 
et quam eminenti indigetis , quam sine labore frustra cu- 
perelis acquirere. Reliquum temporis, quod a studio vobis 
vacat , revertentes iterum ad pietatis exercitia , date illud 
oraiioni , date bonis moribus formandis , et maxime com- 
parando sancto Dei timori , qui initium est scientiae. Sic 
mens vestra semper bono applicata , occasionem non ha- 
bebit se distrahendi in vanis , et minus rectis saeculi cn- 
ris. Sic evitabitis otium , quod vitiorum pater , et origo 
esse solet. 

Clerum Saecularem excipit Regularis. Hic vester cle- 
rus , o venerabiles Patres Religiosi , locum non habet in 
sacra Hierarcbia inter initiantes, ut saecularis. Tamen est 
illo perf^tior professione , severo genere vitae , ac sanctis 
institutis , et multoties etiam iketis. Cavete igitur , ne facta 
discrepent professioni , si quis vestrum scilicet ratione vi- 
vendi degeneret ab instituto. Cum autem statui vestro non 
conveniat exercere actus illos Hiera rchicos , qui proprii 
Parochorum sunt ; potestis tamen plebem precibus vestris 
juvare , potestis praeconio verbi Dei , potestis excipiendis 

Fidelium confessionibus , potestis bono exemplo. Hoc fa> 
cite , quaeso , atque adhortor quam maxime. 

Item pene inculco vobis , atque vehementer suadeo , 
o Virgines Sanctimoniales , carae Christi sponsae ; sta tus 
vester , ut ille Monachorum , est solemnis , ac immuta- 
bilis professio tendendi ad eam caritatis perfectionem, quae 
in hac vita mortali haberi potest. Quare crescite semper 
in sanctitate vitae , in rerum caelestium contemplatione , 
et unione cum Deo ; crescite in amore Christi, ac Ange- 
licis moribus , et sequamini Agnum quocumque ierit. E(pii- 
(L‘m , quantum in me est , omnia quae possum , faciam, 
niliil ut vos deterreat , atque impediat , quominus in su- 
scepto itinere semper progrediamini. At vos precibus apnd 
Deum numquam parcite , ut plebs suo Pastori semper 
audiens dicto sit , et a vi tiis abstinere studeat. 

Jam ad vos pervenit epistola mea, o iutcgermini Ma- 
gistratus , clarissimi Praesules Provinciae. At <]uid vobis 
suadeam , ac flagitem ? Scio a vobis juste , sancte , rite- 
que omnia judicari , ac decerni ; bene administrari Pro- 
vinciae res , optime expediri , atque curari , quae sunt 
Regis. Unum tamen habeo , quod orem , ncrnpe ut qua 
valetis ratione , Ecclesiam Dei , bonosque mores protega- 
tis ; iniquitatem vero , et licentiam abomiuemini , ac re- 
fraenetis : idque exemplo veterum bonorum Imperatorum , 
quos ita factitasse passim narrant Historiae. Quod non du- 
bito , quin vos , qui optimi Christiani , et observantissi- 
n>i Ecclesiae Dei filii , cum fide , ac religiosissime fictu- 
ri sitis. 

Atque haec ad dignitates , et potestates ecclesiasticas , 
ac civiles. Nunc n« quis insalutatus a m« in hac epistola , 

et a debito obsequii ofTicio defraudatus praetereatar , gra- 
dum facio ad reliquos omnes Arianensis Dioecesis cives ; 
Optimates scilicet , et Proceres populi , et caeteros quos- 
cum(|ue de populo , pauperes , et dites , doctos , et in- 
doctos , Filii dilectissimi , vos eo magis mihi cordi estis, 
quo magis opera , consilio , praeceptis Directorum indi- 
getis. Equidem vix dum consecratione accepta , voluissem 
istuc volare ad vos , ut iis , qui inter vos forte infirmi 
sunt , infirma confirmarem , confracta consolidarem , de- 
pravata converterem. Sed quoniam tam cito venire non 
possum , has meas benevolentiae , ac observantiae plenas 
litteras praemitto , in quibus breviter mei animi sensus 
exposui. 

Primum igitur quod vellem , est illud , quod a suis 
discipulis S. Jovannes Evangelista petebat in omni ser- 
mone , quem ad eos habebat ; nempe nt vos , o Optima- 
tes , caeierique de populo ametis invicem mutua , et sin- 
cera caritate , eamque nulla discordia unquam scindat , 
Vos estis omnes fratres in Deo Patre per creationem , om- 
nes fratres in Christo Jesu per redemptionem. Fratres au- 
tem propinquitatis vingulo , et jure sanguinis debent se 
invicem diligere. Deiiule iidem vos, cum sitis omnes ejus- 
dem gentis , ejusdem Provinciae ; estis tanquam multa 
membra in uno corpore ; quare nisi debetis exitium vo- 
bismetipis, oportet , ut vos alter alterum juvetis. Hoc ra- 
tiocinio Menenius Agrippa plebem Romanam e monte sa- 
cro , ubi secesserat a Patribus dissentiens , dotnum revo- 
cavit. Sinite ut vel vos illo convicti esse videamini. Op- 
timates igitur plebeis tutela , consilio , opibus succurrant. 
Plebei Optimatibus praesto sint in opere faciundo , ubi- 

cumr^ue res Optimatum exigit , sive domi , sive in suis 
vineis. Non deseratur in necessitate vidua , non relimjua- 
tur orbus ope pupillus. Praeterea (jui ex vobis sanctus 
est , sancliGcctur adhuc , qui vero casu inciderit in erro- 
rem , curet statim de illo exire vera , siuccraque poeni- 
tentia , et redire cum Numine in gratiam. Si nostrum ne- 
mo cum inimico dormire patiatur unam noctem , multo 
minus debemus vel diem unum versari cum peccato. Ego 
idcirco vos supra commendavi etiam , atque etiam Paro- 
chis , ut in omnibus spiritualibus necessitatibus vobis ad- 
sint , et provideant. Vobis nunc efficiendum, ne, cum vo- 
bis nihil desit ad recuperandam justiGcationis gratiam , ipsi 
vobis deesse videamini. Quin immo e contrario agite, ca- 
rissimi y identidem avulso a curis secularibus animo , de- 
votioni , atque augustorum Sacramentorum poenitentiae, et 
Eucharistiae susceptioni vacate. Sine adjutorio Dui vix ali- 
quid naturaliter bonum facimus , quod tamen ad vitam 
aeternam inutile est ; nullum autem prorsus supernatura- 
liter bonum sine illo unquam efficere possumus. Nam te- 
ste scriptura ; omne bonum perfectum desursum est , de- 
scendens a Patre luminum. Sacramenta autem sunt cana- 
les ordinarii , unde nobis manant a Deo fortissima adju- 
toria gratiarum actualium : sicut in ordine naturali mea- 
tus ad derivandam aquam , ut olera in hortis irrigentur , 
sunt factitii quidam canales. 

Nam Sacramenta praeter gratiam sanctificantem , aut 
anguinentum ejus producunt etiam gratias sacramentales , 
quae dant jus ad accipienda auxilia actualia tempore op- 
portuno ad obtinendum iiiiem sacramenti , qui Gnis in sa- 
cramentis Poenitentiae , et Eucharistiae est , ut justiGcatus 

se servet ia gratia habitaali « et viacat tentationes , quae 
superveaiunt , et crescat semper ia perfectioae. Sicut ergo 
hortus , qui canales non haberet , derivare aquam in olera 
non posset ; sic qui sacramenta negligit , gratiis actualibus 
saltem elFicacioribns illis carebit , quae a sacramentis pro- 
veniunt. Atque fiet miserae animae illius, quod evenit ole- 
ribus hortorum carentibus irrigatione ; scilicet ut ambo are- 
scant , anima defectu roris caelestis , olera defectu aquae 
naturalis. Averrunget Deus hoc tantum malum a vobis , 
Filii carissimi. Ac proinde tollite morem illum barbarorum 
ad sacramenta Poenitentiae , et Eucharistiae non acceden- 
di , nisi semel in anno. Alioquia quomodo vos immacu- 
latos , et puros servaveritis ab omni labe ? Scitis jam , 
quod spiritus promptus est , caro autem infirma ; ut ipse 
Salvator noster admonuit excitans Apostolos ad vigilandum. 
Longe autem horribilius esset, si quis ne post annum qui- 
dem , ne tempore quidem Paschali se submittere vellet 
dictorum Sacramentorum acceptioni : canonicae enim poe- 
nae , quas praeter peccatum incurreret , perderent et ani- 
mam simul , ct corpus illius. 

Est et aliud hotliernis christianis vitium , ut dies fe- 
stos nullatenus sanctificent ; vacantes tunc vel otio , vel la- 
bori. At vos diebus profestis labori operam date ad quae- 
rendum victum corpori et familiae ; festis vero neque la- 
bori, neque otio, et multo minus tabernis vinariis , et ebrie- 
tati ; sed eos totos consumite in templis sacris coram Deoj 
ac in oratione. Postquam sex hebdomodae dies in corpo- 
ris usum contriveritis , grave ne sit vobis , dilectissimi , 
septimum , qui Dominicus vocatur, totum animae sancti- 
ficationi , et Deo sacrare. Si qua dominentur in vobis vi- 





i6 

tia; si qui scrupoli animam vestram agitent, tnnc tempus 
est subjicere omnia jndicio probi, ac docti confessarii , et 
componere vestras conscientias , ut sitis parati ad omnem 
Domini vocationem secundum illud; « estote parati, quia 
(jua hora non putatis, filius hominis veniet » j insuper ut 
possitis vel hic habere in terris illam pacem , ac felicita- 
tem , quam mundus dare non potest ; quantum tamen pa- 
titur humana mortalium conditio in hac lacrymarum valle 
degentium. Arnen. 

Vota haec , quae ex animi sententia augurati sumus 
vobis, ut Deus fortunet,’ utque monilis nostris vim incu- 
tiat aptam ad commovenda corda vestra precor Beatam 
Virginem Deiparam in primis, cuius ego numini, maje- 
statique devotus sum , et devotissimos vos esse velim ; 
precor , atque obsecro omnes sanctos Arianensis Dioecesis 
tutelares, scilicet Divum Othonem, Eltianum, et Libera- 
torem, ut ipsi Dominum deprecentur pro unoquoque no- 
strum; mihi quidem ut lumen, et vires donet ad demon- 
strandam vobis viam salutis, et documenta opportuna, et 
necessaria vobis suggerenda ; vobis autem nt docilitatem 
largiatur, ut ex exhortationibus justos faciatis progressus; 
ambobus autem ut auxilium efficax ad salvandas animas 
nostras effundat abunde. Illud vero potissimum quaeso, «t 
orent pro Rege nostro Ferdihaxdo II. et Pontifice Maximo 
Grbgorio XVI. qui nullam priorem curam habere viden- 
tur, quam ut viduis Dioecesibus pastores suos redonent , 
ut ambo pace stabili , et incolumitate per longos annos 
frui possint. Valete 

Dabam Neapoli ex /Edibus Ss. Sossii , et Severini 
IV. Nonas Manias MDCCCXXXVJIl. Ipsa du Con- 
secrationis nostrae. 

